recursal/SuperWikiNEXT-32B huggingface dataset:
**סידוני גוסנס** (באנגלית: **Sidonie "Sid" Goossens**; ‏19 באוקטובר 1899 - 14 בדצמבר 2004) הייתה נבלאית בריטית, שהקריירה שלה הייתה מן הארוכות ביותר בבריטניה.

חייה
----

סידוני גוסנס הייתה בת למשפחת המוזיקאים גוסנס, שהיגרה לאנגליה מבלגיה במאה ה-19. סבה, אז'ן גוסנס האב היה מלחין ומנצח. אביה, אז'ן גוסנס הבן היה מנצח. היא הופיעה לראשונה כמקצוענית בשנת 1921 והמשיכה לנגן במשך יותר מיובל שנים, עד פרישתה בשנת 1980.

אביה של סידוני עודד אותה לנגן בנבל. כשהצטרפה לתזמורת הסימפונית של לונדון בשנת 1921 הייתה האישה היחידה בקרב הנגנים. בשנת 1923 הייתה הנבלאית הראשונה שניגנה בשידור רדיו, ובהמשך, בשנת 1936, הייתה הראשונה להופיע בשידור טלוויזיה. היא הייתה חברה מייסדת של תזמורת רשות השידור הבריטית, בה ניגנה במשך חמישים שנה (1930 - 1980). הופעתה האחרונה הייתה בשנת 1991 בלילה האחרון של סדרת הפרומס, שם ליוותה את דיים גווינת' ג'ונס בשירת "הוורד האחרון של הקיץ".

סידוני גוסנס הייתה אחותם של המלחין והמנצח סר יוג'ין גוסנס, שחי שנים רבות באוסטרליה וכיהן כמנהל הקונסרבטוריום למוזיקה של סידני והמנצח הראשי של התזמורת הסימפונית של סידני, ושל האבובן לאון גוסנס.

קישורים חיצוניים
----------------

ויקישיתוף מדיה וקבצים בנושא **סידוני גוסנס** בוויקישיתוף

* סידוני גוסנס, באתר AllMusic (באנגלית)
* סידוני גוסנס, באתר MusicBrainz (באנגלית)
* סידוני גוסנס, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007335565905171
* BnF: cb14182446f (data)
* ISNI: 0000 0003 8139 5093
* LCCN: n2002127371
* MusicBrainz: 3deb79b0-68f4-4565-9b4c-7c975cb84f4d
* SNAC: w60963jm
* VIAF: 261254548
* WorldCat: lccn-n2002127371

 |
**איקיגאי** (ביפנית: **生き甲斐**; באנגלית: **Ikigai**) הוא תפיסה או דרך חיים בתרבות יפן. המשמעות המילולית של המושג היא "הסיבה להיות ולחיות". איקיגאי הוא משמעות או כיוון לחיים. המשמעות או הכיוון הם אישיים. האיקיגאי גורם לאדם לפעול להגשמה עצמית בכיוון של מימוש אותה מטרה או סיבה לקיום. על ידי כך הוא מעניק לאדם תחושה של משמעות ושל סיפוק עצמי.  
איקיגאי של אדם הוא סובייקטיבי ואינו חייב להיות בתחום מסוים של החיים. כך למשל, הוא יכול להיות עבודה, שהוא אוהב לבצע אותה ולעשייה בה יש משמעות עבורו או משפחה או ילדים. הוא יכול להיות תחביב. הוא יכול להיות עשייה למען קהילה או אנשים בקהילה. הוא יכול להיות יצירה בתחום כלשהו.  
האיקיגאי הוא סוביקטיבי ולכן אינו נמדד במדדים אובייקטיביים של הצלחה, כגון: גובה השכר או ציון במבחן.

ארבעת התנאים לחיים בעלי ערך
---------------------------

משמעות לחיים על פי איקיגאי היא שילוב של ארבעה תנאים המתייחסים לעיסוק שלכם:

* מה אתם אוהבים לעשות?
* במה אתם טובים?
* על מה ישלמו לכם?
* מה צריך העולם?

היסטוריה
--------

המושג איקיגאי היה קיים בתרבות היפנית זמן רב לפני שהפך לנחלת רבים. הפיכתו לפופולרי מיוחסת לספר של הפסיכיאטרית היפנית מיקו קאמיה (באנגלית: Mieko Kamiya; ביפנית: 神谷 美恵子); 12 בינואר 1914 – 22 באוקטובר 1979). בשנת 1966 היא פרסמה ספר בשם: "על משמעות החיים". הספר לא תורגם מיפנית לאנגלית.

השפעה על החיים
--------------

מחקרים מראים כי מי שיש לו איקיגאי מאושר יותר, מצליח יותר ובריא יותר בממוצע ממי שאין לו איקיגאי. במחקר מקיף ומתמשך של Levy, Slade, Kunkel, & Kasl, 2002) נמצא כי אחוז גבוה יותר מאלה שדיווחו שיש להם איקיגאי היו נשואים, מועסקים בעבודה ובעלי השכלה גבוהה יותר. אחוז התמותה היה נמוך יותר, כשהפער נבע בעיקר מיתר תחלואה במחלות לב.  
יש דמיון בין התפיסה של פסיכולוגיה חיובית בתרבות המערב לבין התפיסה שמאחורי המושג איקיגאי בתרבות יפן.

ראו גם
------

* משמעות החיים
* פסיכולוגיה חיובית

קישורים חיצוניים
----------------

ויקישיתוף מדיה וקבצים בנושא **איקיגאי** בוויקישיתוף

* Ikigai and Mortality, Christopher Peterson Ph.D, Psychology Today, September 17, 2008
* Japan's Formula of Life, Lily Crossley-Baxter, BBC Travel, May 11, 2020

* יהודית כץ סטנדרטים יפנים – כך תעבדו במשהו שאתם אוהבים באמת, 16 באפריל 2019
* יהב הרטמן איקיגאי ikigai // ערך החיים, 16 בדצמבר 2020

הערות שוליים
------------

1. 1 2  יהודית כץ סטנדרטים יפנים - כך תעבדו במשהו שאתם אוהבים באמת #155
2. ↑  Japan's Formula of Life Lily Crossley-Baxter
3. 1 2  Christopher Peterson Ph.D Ikigai and Mortality

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph970613

 |
**אוליביה "ליב" בורי** (באנגלית: **Olivia "Liv" Boeree**; נולדה ב-18 ביולי 1984) היא מנחת טלוויזיה בריטית ושחקנית פוקר לשעבר, והאישה הראשונה אשר זכתה בצמיד אליפות העולם בפוקר ובתואר בסבב הפוקר האירופי.

ביוגרפיה
--------

בורי החלה לשחק פוקר ב-2005 כחלק מתוכנית הטלוויזיה "Ultimatepoker.com Showdown", בה משתתפים ללא ניסיון בפוקר מודרכים על ידי שחקנים מוכרים. בין מאמניה במהלך התוכנית היה פיל הלמות.

ב-2010 זכתה בתואר בסבב הפוקר האירופי, באליפות אשר התקיימה בסן רמו, בטורניר שהיה הגדול ביותר באירופה בזמנו. ב-2017 זכתה בצמיד אליפות העולם בפוקר בטורניר זוגי יחד עם בן זוגה איגור קורגנוב, ובכך הייתה לאישה הראשונה הזוכה בתארים ב-2 הסבבים החשובים.

בורי זכתה 3 פעמים ברצף בתואר אשת השנה בפוקר, מ-2014 עד 2016. בנובמבר 2019 הודיעה שהיא פורשת ממשחק.

נכון למרץ 2022, בורי זכתה בסך של כ-3.8 מיליון דולר מטורנירי פוקר.

### צמידי אליפות העולם בפוקר

| שנה | טורניר | פרס |
| --- | --- | --- |
| 2017 | $10,000 Tag Team No Limit Hold'em Championship | $273,964 |

חיים אישיים
-----------

בורי בעלת תואר בפיזיקה ואסטרופיזיקה מאוניברסיטת מנצ'סטר. בזמן לימודיה ניגנה בגיטרה בלהקת "Dissonance".

בורי תומכת בולטת ברעיון האלטרואיזם אפקטיבי, וב-2014 ייסדה את "Raising for Effective Giving" המקדם את רעיון הנתינה הפילנתרופי, יחד עם שחקני הפוקר איגור קורגנוב, פיל גרויסם וסטיבן הובר.

קישורים חיצוניים
----------------

ויקישיתוף מדיה וקבצים בנושא **ליב בורי** בוויקישיתוף
* 

* אתר האינטרנט הרשמי של ליב בורי (באנגלית)
* ליב בורי, ברשת החברתית אקס (טוויטר)

* ליב בורי, סרטונים בערוץ היוטיוב

* ליב בורי, באתר The Hendon Mob

* ליב בורי, באתר Global Poker Index

* ליב בורי, באתר אליפות העולם בפוקר
* אתר למנויים בלבד משי קורן, אלופת הפוקר רוצה לחנך את העולם לאהוב מתמטיקה – ולהרוויח מעזרה הדדית, באתר TheMarker‏, 11 באפריל 2023

הערות שוליים
------------

1. ↑  Poker woman from Sittingbourne plays for £2.2m prize, BBC, ‏24 באפריל 2010
2. ↑  Liv Boeree and Igor Kurganov Win 2017 World Series of Poker $10,000 Tag Team No-Limit Hold'em Championship, CardPlayer, ‏2 ביוני 2017
3. ↑  Liv Boeree: The "Iron Maiden" of the poker world, Metal Insider, ‏29 באוקטובר 2019
4. ↑  צוות הארגון, באתר Raising for Effective Giving

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 8019152381805301950003
* WorldCat: viaf-8019152381805301950003

 |
**וירג'יניה אַפְּגָאר** (באנגלית: **Virginia Apgar**; ‏7 ביוני 1909 – 7 באוגוסט 1974) הייתה רופאה אמריקאית שהתמחתה בהרדמה, מהחלוצות בתחום, ומפתחת מבחן אפגאר, שיטה להערכת בריאותו של היילוד, שהפחיתה באופן דרסטי תמותת תינוקות ברחבי העולם.

ביוגרפיה
--------

וירג'יניה אפגאר נולדה בניו ג'רזי ב-7 ביוני 1909, למשפחה בת שלושה ילדים, בת לצ'ארלס אפגאר, סוכן ביטוח, ורעייתו הלן. התעניינותה במדע ובמחקר קיבלה עידוד מאביה, שהיה אסטרונום ומדען חובב. היא הצטיינה בלימודיה בתיכון ובקולג', בשנת 1929 סיימה בהצטיינות את הלימודים בקולג' "מאונט הוליוק" ובשנת 1933 סיימה לימודי רפואה באוניברסיטת קולומביה. בשנת 1937 סיימה ההתמחות בכירורגיה באוניברסיטת קולומביה, ובאותו זמן הייתה בין הנשים המעטות בעולם שהוכשרו בתחום. בשנת 1938 החלה לנהל את תחום ההרדמה. בשנת 1949 הפכה לאישה הראשונה שהתקבלה כפרופסור מן המניין בבית הספר לרפואה באוניברסיטת קולומביה, והאדם הראשון להחזיק בפרופסורה בתחום ההרדמה באוניברסיטה. במקביל הייתה המרדימה הראשית בבית החולים לנשים "סלואן". 

בשנת 1953 הציגה לעולם את הבדיקה הראשונה של מבחן אפגאר שהיא שיטה להערכת בריאותם של ילודים בדקות שאחרי צאתם לעולם. מדובר בבדיקה פשוטה יחסית, ובעלת מהימנות מחקרית לקביעת מצב מצוקה אצל התינוק. בבדיקה ניתן ניקוד (בין "0" ל-"2") לכל אחד מהסימנים הבאים: נשימה, קצב הלב, צבע העור, טונוס השרירים ותגובה לגירויים. בדיקה זו, למרות פשטותה, שינתה משמעותית את הטיפול בילודים במצוקה, הפחיתה באופן דראסטי את תמותת התינוקות, ונמצאת כיום בשימוש סטנדרטי ברחבי העולם.

למרות שאפגאר הייתה האישה הראשונה, ובמשך רוב שנותיה אף האישה היחידה, הן בבית החולים של אוניברסיטת קולומביה והן בתחומי הכירורגיה וההרדמה, היא נמנעה מלהצטרף לארגונים לזכויות הנשים ולהביע עמדה בזכות המאבק לשחרור האישה, ונהגה לומר כי "נשים הן משוחררות מרגע שהן עוזבות את הרחם".

וירג'יניה אפגאר לא נישאה מעולם. היא נפטרה ב-7 באוגוסט 1974.

בימי חייה פרסמה מעל 60 פרסומי מחקרים שביצעה, וכן מספר עצום של פרסומים ומאמרים בעיתונות מדע פופולרי. היא זכתה לתוארי דוקטור של כבוד ממספר מכובד של אוניברסיטאות, וכן לפרסים רבים. בשנת 1994 נבחר דיוקנה לסדרת הבולים האמריקאים שהנציחה 20 אמריקאים דגולים שפעלו לשינוי החברה האמריקאית.

קישורים חיצוניים
----------------

ויקישיתוף מדיה וקבצים בנושא **וירג'יניה אפגאר** בוויקישיתוף
* Apgar in National Women's Hall of Fame
* וירגיניה אפגאר - ביוגרפיה, האנציקלופדיה האינטרנטית WhoNamedIt
* קטע קול ‏**BioCast** - אלף אישים באלף שניות: אפגאר, האשה מאחורי השם - וירג'יניה אפגאר, באתר iCast‏, 21 ביולי 2011
* הסבר על ה"דודל" (שרבוט גוגל) שפרסמה גוגל לציון יום הולדתה ה-109 של וירג'יניה אפגאר, ה-7 ביוני 2018, באתר מנוע החיפוש "גוגל" (באנגלית)
* וירג'יניה אפגאר, באתר אנציקלופדיה בריטניקה (באנגלית)
* וירג'יניה אפגאר, באתר "Find a Grave" (באנגלית)

הערות שוליים
------------

1. ↑  Virginia Apgar, A Proposal for a New Method of Evaluation.of the Newborn Infant, Current Researches in Anesthesia & Analgesia. 32 (4), July-August, 1953
2. ↑  Brief biography, National Library of Medicine, The Virginia Apgar Papers.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007432227005171
* GND: 1157124879
* ISNI: 0000 0000 6392 771X
* LCCN: n91030489
* NKC: xx0072574
* NLA: 35911134
* SNAC: w6pm156c
* Trove: 1142277
* VIAF: 68103970
* WorldCat: lccn-n91030489

 |
בדינמיקה חישובית של זורמים (אנ'), (Computational fluid dynamics CFD), **תנאי הגבול** הם חלק עיקרי בהגדרה ופתרון בעיה. על המשתמש להגדיר את תנאי הגבול בצורה נכונה, חכמה ויעילה תוך היכרות והבנה של תפקידם באלגוריתם הנומרי.

תנאי שפה שאינם מוגדרים היטב, עלולים להוביל לפתרון שגוי והגדלה של הזמן לפתירת הבעיה. בעיות בלתי תמידיות דורשות בנוסף גם "תנאים התחלתיים" המגדירים את הערכים התחלתיים של הזרימה.

תנאי גבול בכניסה
----------------

מהירות כניסה בזרימה פנימה בצינור
בתנאי שפה בכניסה, צריך להגדיר את הפילוג של כל המשתנים במהירות הראשית.
משתמשים בתנאי שפה מהסוג הזה בעיקר כאשר המהירות בכניסה ידועה.

תנאי גבול ביציאה
----------------

מהירות כניסה בזרימה החוצה מצינור
בתנאי גבול ביציאה, הפילוג של כל משתני הזרימה צריך להיות מוגדר ביציאה במהירות הראשית.

משתמשים בתנאי שפה מהסוג הזה בעיקר כאשר המהירות בכניסה ידועה. הזרימה מפותחת כאשר אין שינוי בכיוון הזרימה כאשר היציאה נבחרת רחוקה מספיק מההפרעות הגאומטריות.

באזור כזה, הגרדיאנט של כל המשתנים שווה לאפס בכיוון הזרימה חוץ מהלחץ.

תנאי שפה
--------

תנאי שפה על קיר
בבעיות של זרימה מוקפת קירות נדרוש כתנאי גבול אי החלקה ואי חדירה עבור רכיבי מהירות על הקיר.

הרכיב הנורמלי מוגדר כאפס ואילו הרכיב המשיקי מוגדר כמהירות של הקיר.

{\displaystyle V\_{normal}=0}  

{\displaystyle V\_{tangential}=V\_{wall}}

ניתן להגדיר מעבר חום דרך הקיר. אם הקירות נחשבים אדיאבטיים כך שמעבר חום על פני הקיר מוגדר כאפס.

{\displaystyle Q\_{AdiabaticWalls}=0}

תנאי גבול לחץ תמידי
-------------------

תנאי גבול של לחץ תמידי
משתמשים בתנאי גבול מסוג זה כאשר ערכי גבול של לחץ ידועים והפרטים של פילוג הזרימה אינם ידועים .

זה כולל לחץ בכניסה וביציאה בעיקר.

דוגמאות אופייניות משתמשות בתנאי גבול זה וכוללים זרמי ציפה, זרימה פנימית עם מספר יציאות, זרימה חופשית וזרימה חיצונית סביב אובייקטי.

דוגמה יכולה להיות זרימה היוצאת לאטמוספירה שבה לחץ הוא אטמוספירי.

תנאי גבול אקסיסימטרי
--------------------

תנאי גבול אקסיסימטרי
במצב גבול זה, המודל הוא אקסיסימטרי לאורך הציר המרכזי, כך שכל התהליך הפיזי עבור R (מרחק מציר הסימטריה) ועבור כל θ (זווית הטיה) ובכל חתך-Z, משתני זרימה בעלי אותו ערך ופילוג.

דוגמה לכך היא הזרימה אקסיסימטרית לאורך ציר מרכזי של צינור.

{\displaystyle \operatorname {V\_{r}} (\theta )=Const}

תנאי גבול סימטריים
------------------

תנאי גבול סימטרי
במצב גבול זה, הנחה הוא כי בשני הצדדים של הגבול, קיימים אותם תהליכים פיזיים.

כל המשתנים באותו מרחק מהגבול בעלי אותו ערך וגרדיאנט.

תנאים בגבול סימטרי הם -

* אין זרימה דרך הגבול
* אין שטף סקלר דרך הגבול

דוגמה לכך היא זרימה בצינור עם מכשול סימטרי בזרימה.

מכשול מחלק הזרימה העליונה והזרימה התחתונה לתמונת ראי.

תנאי גבול תקופתיים או מחזוריים
------------------------------

A quarter showing cyclic boundary condition
תנאי גבול תקופתיים או מחזוריים נובעים מסוג שונה של סימטריה בבעיה בשונה מזו המתקבלת מתנאי גבול סימטריים.
דוגמה לכך תהיה זרימה בשבשבת, שבה האזור המסומן חוזר על עצמו ארבע פעמים בקואורדינטות r-תטא .
האזורים המחזוריים-סימטריים צריכים להיות בעל אותם משתני זרימה ופילוג וצריכים למלא את התנאי עבור כל חתך Z.

ראו גם
------

* תנאי שפה

קישורים חיצוניים
----------------

ויקישיתוף מדיה וקבצים בנושא **תנאי גבול בדינמיקה של זורמים** בוויקישיתוף
* מכניקת זורמית חישובית, בוויקיפדיה האנגלית
* מכניקת זורמית ניסויית, בוויקיפדיה האנגלית
* בעיית תנאי התחלה, בוויקיפדיה האנגלית
**הפיגוע בקו 78** (ידוע גם כ"**הפיגוע בתלפיות**") היה פיגוע טרור פלסטיני שהתרחש ב-13 באוקטובר 2015, ובמסגרתו שני מחבלים חמושים ברובה וסכין עלו על אוטובוס בירושלים והחלו לדקור ולתקוף את הנוסעים.

הפיגוע
------

ב-13 באוקטובר 2015 שני המחבלים: אליאן, ובלאל אבו גנאם הגיעו באופנוע מג'בל מוכאבר שבה התגררו לשכונת תלפיות מזרח הסמוכה, ולאחר מכן עלו לאוטובוס כשכלי הנשק חבויים בתוך בגדיהם. הם המתינו באוטובוס עד שנוסעים נוספים עלו, ואז החלו בהתקפה.

בלאל אבו גנאם ירה בנוסעים ואילו אליאן דקרה אותם. לאחר שלגנאם נגמרו הכדורים הוא החל לחנוק נוסעים.

כוחות הביטחון שהגיעו למקום במהירות חיסלו את אליאן ואילו בלאל שרד, הורשע, ונידון לשלושה מאסרי עולם.

בתיהם של גנאם ואליאן, נהרסו.

### קורבנות

בפיגוע נרצחו 3 בני אדם. מותם של שניים מהם נקבע בזירה: חיים חביב בן ה-78, ואלון גובברג בן ה-51. בנוסף, גבר בן 76 בשם ריצ'רד לייקין נפצע אנושות לאחר שנורה בראשו ונדקר בחזהו, ומת מפצעיו שבועיים לאחר מכן, ב-27 באוקטובר.

בנוסף נפצעו בפיגוע כ-15 אזרחים.

תגובות
------

לאחר הפיגוע, הועלו על ידי הפלסטינים סרטונים המתדרכים היטב כיצד לדקור בצורה מדויקת אזרחים ישראלים.

לדברי מיכה אבני, בנו של ריצ'רד לייקין, הפוסטים כללו:

> 
> הוראות ספציפיות כיצד לחתוך למישהו את החזה ולחתוך לו את המעיים כמו מה שנעשה לאבי
> 
> 
> 
> — מיכה אבני
>

ראו גם
------

* גל הטרור הפלסטיני (2015–2016)
* תלפיות

הערות שוליים
------------

1. ↑  אסף גבור ונטעאל בנדל, גבל מוכבר: שכונה עם היסטוריה עשירה של טרור, באתר nrg‏, 8 בינואר 2017
2. ↑  התגייסות למתן כבוד אחרון לגלמוד שנרצח בפיגוע, באתר בחדרי חרדים, 14 באוקטובר 2015

| פיגועי טרור נגד ישראלים בעשור השני של המאה ה-21 |
| --- |
| פיגועים נגד ישראלים שבוצעו בישראל ובשטחים | < • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • > |
| פיגועים נגד ישראלים שבוצעו בחו"ל | תקיפת שגרירות ישראל במצרים (9 בספטמבר 2011) • הפיגועים נגד הדיפלומטים הישראלים בהודו ובגאורגיה (13 בפברואר 2012) • פיגוע הירי בטולוז (11 במרץ 2012) • הפיגוע באוטובוס בנמל התעופה בורגס (18 ביולי 2012) • פיגוע ההתאבדות באיסטנבול (מרץ 2016) (19 במרץ 2016) • התקרית בשגרירות ישראל בעמאן (23 ביולי 2017) |
| 

---

1948–1999 • 2000–2009 • 2010–2019 • 2020–2029 |
**צ'נצ'ו פארופ גיילטשן** (נולד ב-10 במאי 1996) הוא כדורגלן בהוטני המשחק בעמדת החלוץ בסריוויג'אנה.

קריירת מועדונים
---------------

בילדותו עסק גיילטשן באמנות לחימה ולאחר מכן החל לשחק כדורגל. בגיל 12 הצטרף לקבוצת יזדין וכעבור שלוש שנים הצטרף לקבוצה הבוגרת, עמה זכה בשלוש אליפויות.

בשנת 2014 הצטרף לדרוק יונייטד וכעבור שנה הצטרף לטהימפהו, במדיה כבש 17 שערים בעשרה משחקי ליגה והפך למלך שערי הליגה.

במהלך שנת 2015 יצא למבחנים בבורי ראם יונייטד התאילנדית בסיומן חתם בקבוצה והפך לכדורגלן הבהוטני הראשון שמשחק מחוץ למדינה. בבורי ראם לא זכה לדקות משחק מרובות וביולי 2015 הצטרף לסורין סיטי, קבוצת המילואים של המועדון. בחודשיים וחצי הראשונים שלו בקבוצה כבש שמונה שערים.

ב-7 בפברואר 2016 הושאל לנונת'אבורי. לאחר כחודש, שוחרר מהמועדון עקב עזיבתו את בורי ראם ממנה הושאל וחתם בסאטון יונייטד.

במהלך עונת 2016 חזר לבהוטן וחתם בטהימפהו. את העונה סיים עם 15 שערי ליגה וזכה בפעם השנייה בתואר מלך שערי הליגה. בסיום העונה חתם באלופת בהוטן, טרטון. ב-25 באוגוסט 2016 הבקיע צמד בניצחון 3-4 נגד שייח ראסל, במסגרת מוקדמות גביע ה-AFC.

באוקטובר 2016 חתם לשלושה חודשים בצ'יטגונג אבהאני מליגת העל הבנגלית. למשחק השני של עונת 2016 בחוזה ראשוני לשלושה חודשים. משכורתו הוערכה ב-270 אלף נגולטורם (כ-4,000 דולר), מה שהפך אותו לספורטאי בעל השכר הגבוה ביותר בבהוטן. ב-7 בנובמבר 2016 ערך את הופעת הבכורה שלו בקבוצה, בניצחון 0-1 נגד מוחמדן דאקה.

בינואר 2017 חזר בשלישית לטהימפהו סיטי, בה כבש 22 שערים ב-14 משחקי ליגה.

באוגוסט 2017 חתם לעונה במינוורה פנג'אב ההודית. ב-8 בנובמבר כבש שלושער בניצחון 3–2 במשחק ידידות נגד בנגלור. גיילטשן היה שותף לזכייה של המועדון באליפות בסיום העונה, ואף סיים כמלך שערי הקבוצה עם שבעה שערים.

ביוני 2018 גיילטשן הצטרף לבנגלור מהסופר ליג ההודי. בינואר 2019 הושאל לנרוקה עד לסיום העונה.

ב-28 בדצמבר 2019 חתם בארו.

ב-22 באוקטובר 2020 חזר לקדנציה שנייה בפנג'אב, בה חתם לשנתיים.

ב-31 באוגוסט 2021 חתם בקרלה בלסטרס מהסופר ליג ההודי. ב-21 בספטמבר ערך את הופעת הבכורה שלו בקבוצה, בהפסד 1-0 לדלהי.

קריירה בינלאומית
----------------

בצעירותו שיחק גיילטשן בכל נבחרות הנוער של בהוטן, אולם לא שיחק בנבחרת הצעירה מכיוון שהיה חלק מסגל הנבחרת הבוגרת.

ב-19 במרץ 2011 ערך את הופעת הבכורה שלו בנבחרת הבוגרת, בהפסד 2-1 לנפאל. ב-12 במרץ 2015 הבקיע בניצחון 0-1 נגד סרי לנקה, שהיה הניצחון הראשון של הנבחרת אי פעם במסגרת מוקדמות גביע העולם.

גיילטשן הוא שיאן ההופעות (37) ומלך שערי הנבחרת (10) בכל הזמנים.

תארים
-----

מינרווה פנג'אב
* I-League: 2017/2018

בנגלור
* הסופר ליג ההודי: 2018/2019

אישיים
* נעל הזהב בליגת העל הבהוטנית: 2016
* חלוץ העונה ב-I-League: 2017/2018

קישורים חיצוניים
----------------

* צ'נצ'ו גיילטשן, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu
**קווין סרג' דורנד** (אנגלית:  **Kevin Serge Durand**; נולד ב-14 בינואר 1974) הוא שחקן קולנוע וטלוויזיה וקומיקאי  קנדי. התפרסם בזכות הופעותיו בסרטים "פלדה אמיתית", "אקס מן המקור: וולברין" ו"רובין הוד" ובסדרות "אבודים" ו"מלאך שחור".

קורות חייו
----------

קווין דורנד נולד וגדל בעיר ת'אנדר ביי שבאונטריו, קנדה, בנם של הורים קנדים צרפתים: רֵנָה לבית פֵּרוֹ וסרג' דורנד.

### קריירה

#### טלוויזיה

ב-2001 שיחק בסדרה מלאך שחור שיצר ג'יימס קמרון בתור המוטציה ג'ושוע. ב-2008 הצטרף דורנד אל העונה הרביעית של סדרת המתח אבודים, בה שיחק במשך 12 פרקים בתפקיד שכיר החרב וחייל המארינס מרטין קימי.

#### קולנוע

תפקידו הקולנועי הראשון של דורנר היה בשנת 1999 בקומדיית הריגול "אוסטין פאוורס: המרגל שתקע אותי" בתור בזוקה ג'ו, אחד ממתנקשיו של ד"ר רשע. בנוסף הופיע בדרמת ההוקי קרח "מיסטורין, אלסקה". ב-2004 הופיע דורנד לראשונה בתפקיד קולנועי משמעותי בסרט הפעולה "בראש מורם". ב-2007 שיחק בסרט הפשע "לחסל את האס" בתור המתנקש הנאו-נאצי ג'יבס טרמור והשתתף בקומדיה "שימו גז" ובמערבון "3:10 ליומה".

ב-2009 התפרסם דורנד בקנה מידה עולמי בסרט גיבורי העל "אקס מן המקור: וולברין" בתפקיד הנבל בלוב. ב-2010 הופיע בסרט ההרפתקאות של רידלי סקוט "רובין הוד" בתור ג'ון הקטן סגנו של רובין הוד, ובמותחן האימה "לגיון המלאכים" בתפקיד המלאך גבריאל.

ב-2011 שיחק דורנד בסרט הפעולה של שון לוי "פלדה אמיתית" בתור היזם ריקי והשתתף בסרט הנעורים המדע בדיוני "אני מספר ארבע" בתור מפקד המוגדוריאנים.

בשנת 2013 שיחק בסרט הפשע "קשר שטני" של הבמאי אטום אגויאן. אגויאן ליהק את דורנד גם בסרט "שבויה" משנת 2014.

חייו הפרטיים
------------

דורנד דובר צרפתית שוטפת.

בשנת 2010 נישא דורנד לחברתו השחקנית סנדרה צ'או.

פילמוגרפיה
----------

### קולנוע

* אוסטין פאוורס: המרגל שתקע אותי (1999)
* מיסטורין, אלסקה (1999)
* אפקט הפרפר (2004)
* בראש מורם (2004)
* ביג מאמא 2 (2006)
* לחסל את האס (2007)
* הקרב על הכוכב (2007)
* שימו גז (2007)
* 3:10 ליומה (2007)
* הד (2008)
* אנשים שבורי כנפיים (2008)
* אקס מן המקור: וולברין (2009)
* רובין הוד (2010)
* לגיון המלאכים (2010)
* אני מספר ארבע (2011)
* פלדה אמיתית (2011)
* *Citizen Gangster*‏ (2011)
* קוסמופוליס (2012)
* *A Dark Truth* ‏*(2012)*
* האויב שבפנים: הגמול (2012)
* קשר שטני (2013)
* תחנת פרוטוויל (2013)
* בני הנפילים: עיר של עצמות (2013)
* המבול (2014)
* שבויה (2014)
* נערות הטרגדיה (2017)
* גדול יותר (2018)
* *Take Point‏ (2018)*
* ראשוני (2019)
* סכנה מיידית (אנ') (2021)
* כוכב הקופים: ממלכה חדשה (2024)
* אביגייל (2024)

### טלוויזיה

* מלאך שחור (2002–2003)
* אבודים (2008–2010)
* רפובליקת דויל (2012)
* הנגיף (2014–2017)
* משפט ושגיאה (2017)
* היצור מן הביצה (2019)
* המתנקשים (2019)
* המפתחות של משפחת לוק (2021–2022)
* *Essex County*‏ (2023)
* *Most Dangerous Game‏ (2023)*
* *Pantheon‏* (TBA) - דיבוב

קישורים חיצוניים
----------------

ויקישיתוף מדיה וקבצים בנושא **קווין דורנד** בוויקישיתוף

* קווין דורנד, במסד הנתונים הקולנועיים IMDb (באנגלית)
* קווין דורנד, באתר AllMovie (באנגלית)
* קווין דורנד, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8083264
* BNE: XX5309882
* BnF: cb16572510g (data)
* GND: 1037319885
* ISNI: 0000 0003 6639 8106
* LCCN: no2008126027
* NLK: KAC2020N1448
* NTA: 434882038
* SUDOC: 165677945
* VIAF: 202149106198368491606
* WorldCat: lccn-no2008126027

 |
סמי לוי במדי מכבי יפו במשחק ליגה מול מכבי חיפה ב-1969
**סמי (שמואל) לוי** (נולד ב-17 באפריל 1951 יפו, ישראל), הוא כדורגלן עבר ישראלי, אשר שיחק לרוב בעמדת הקשר האחורי בקבוצת מכבי יפו.

קורות חייו
----------

סמי לוי נולד ביפו. משפחתו עלתה לישראל מבולגריה במסגרת העלייה ההמונית, והתיישבה ביפו סמוך לפרדס דג'אני אשר בתחומו הוקם "מגרש הפחים" של מכבי יפו. ב-1960 הצטרף לקבוצת הילדים של מכבי יפו. בעונת 1969/1970 בליגה הלאומית עלה לקבוצה הבוגרת, ומשחקו הראשון היה ב-4 באוקטובר 1969 מול מכבי פתח תקווה. הקבוצה אשר אומנה על ידי איינשטיין קליש ירדה בסיום העונה מהליגה הלאומית שהייתה הליגה הראשונה בישראל, לליגה א' שהייתה הליגה השנייה. לוי המשיך לשחק בשורות הקבוצה בעונת 1970/1971 בליגה א' והעפיל עם הקבוצה חזרה לליגה הלאומית.

על פי רוב שיחק סמי לוי בתפקיד הקשר האחורי. הוא שיחק עד סיומה של עונת 1974/1975 בליגה הלאומית ומשחקו האחרון היה ב-17 במאי 1975 מול הפועל חיפה. בסך הכל הופיע סמי לוי ב-85 משחקים בליגה הראשונה ובהם כבש 2 שערים. בשלהי העונה נפצע והחליט לפרוש ממשחק פעיל במכבי יפו.

לאחר הפרישה עבר עם רעייתו לקיבוץ הגושרים ושם שיחק כדורגל בליגות נמוכות. סמי לוי נשוי לדליה, אב ל-3 ילדים וסב לנכדים.

לקריאה נוספת
------------

* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

קישורים חיצוניים
----------------

ויקישיתוף מדיה וקבצים בנושא **סמי לוי** בוויקישיתוף
* נבחרת הנוער איכזבה ונוצחה על ידי מכבי יפו 1–2, על המשמר, 1 באפריל 1971
* אוננה הודח מתפקיד ראש הקבוצה והסתלק, מעריב, 26 בינואר 1975

הערות שוליים
------------

1. ↑  דן דודיוק, ניצחון בהרכב חסר, מעריב, 18 באוקטובר 1970.
2. ↑  סמי לוי שבוע אחרי, מעריב, 18 במאי 1975.
3. ↑  ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 237. נתונים היסטוריים: ירון משעל

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סמי לוי"**.
**גל יפרח** (נולד ב-1987) הוא יזם ושחקן פוקר ישראלי-אמריקאי. זכה בצמיד באליפות העולם בפוקר.

קריירה
------

גל יפרח נולד בישראל ולאחר מכן עבר ללוס אנג'לס.

בשנת 2011 הרוויח בפעם הראשונה סכום בטורניר פוקר נחשב, כאשר סיים במקום ה-131 בטורניר בסבב אליפות העולם בפוקר וזכה ב-2,822 דולר.

בשנת 2012 סיים במקום 2 בטורניר של סבב ה-EPT ומקום 6 בטורניר בסבב WPT - זכה ב-29,350 דולר ו-19,580 דולר בהתאמה.

בשנת 2015 סיים במקום 28 מתוך 708 שחקנים בטורניר בסבב WPT וזכה ב-31,611 דולר.

בשנת 2017 רשם את ההישג הראשון כאשר ניצח טורניר בסבב WSOP Circuit, וזכה בסך של 90,005 דולר ובטבעת של הסבב.

ב-15 ביוני 2018 רשם את הישגו היוקרתי ביותר, כאשר גבר על 868 שחקנים, סיים במקום הראשון בטורניר בסבב אליפות העולם בפוקר, זכה בסך של 461,798 דולר ובצמיד אליפות העולם בפוקר הראשון שלו.

סטטיסטיקות
----------

נכון ליולי 2022, יפרח זכה בסך של כ-2 מיליון דולר מטורנירי פוקר, כשמתוכם כ-1.5 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2018 | $3,000 Six-max no-limit hold'em | $461,798 |

בסבב אליפות העולם, זכה בצמיד אחד, הגיע שלוש פעמים לשולחן הגמר וסיים 26 פעמים במיקומים שמקנים זכיות כספיות.

חיים אישיים
-----------

כיום מתגורר בלוס אנג'לס. עוסק ביזמות ורואה בפוקר כתחביב ולא כמקצוע עיקרי.

קישורים חיצוניים
----------------

* גל יפרח, באתר The Hendon Mob
* גל יפרח, באתר אליפות העולם בפוקר

הערות שוליים
------------

1. 1 2  אליסף דעואל, פוקר: שחקן ישראלי זכה בתואר יוקרתי ובקרוב לחצי מיליון דולר, באתר ynet, 17 ביוני 2018
2. ↑  גל יפרח הישראלי זוכה בצמיד WSOP הראשון שלו, באתר פוקרלנד
**יואב רועה** (נולד ב-31 בינואר 1967) הוא מפיק קולנוע ישראלי.

ביוגרפיה
--------

רועה נולד בירושלים. הוא בוגר בית הספר סם שפיגל לקולנוע ולטלוויזיה, ירושלים (1998).

לאחר לימודיו עבד בתעשיית הקולנוע כעוזר במאי ומפיק בפועל בסדרות "הפוך" (שמואל חיימוביץ') ו"הסודות של כנרת" (עמרי לוי), ובסרטים "כנפיים שבורות" (ניר ברגמן, 2002), "מרס תורכי" (עודד דוידוף, 2001), ועוד.

סרטו הראשון כמפיק היה ב-2002, "מיס אנטבה" בבימוי עמרי לוי, הפקה משותפת של בית הספר סם שפיגל עם קבוצה מבוגריו.

ב-2004 הפיק את הסרט העלילתי "סיפור קיץ" בבימוי שמואל חיימוביץ'.

ב-2004, חבר למפיק אסף אמיר להפקת סרטי העלילה "איזה מקום נפלא" בבימוי אייל חלפון, הסרט זכה בפרס אופיר. ב-2006 הפיק עם אמיר את "נודל" בבימוי איילת מנחמי, ב-2014 הפיק את "מנפאואר" וב-2018 את הסרט "העדות" של עמיחי גרינברג.

כמו כן הפיק את הסרטים התיעודיים באורך מלא "סבא סיביר'" בבימוי עידו הר, (2004) ו"חוצה את הקווים". הסרט האחרון, בבימויו של טל חכים (2006) מספר את סיפור מעצרה ומשפטה של פעילת השמאל הקיצוני טלי פחימה.

בשנת 2008 הוא הקים חברת הפקות גם סרטים.

רועה אף ביים את הצגת היחיד "ניקול ואני" בהשתתפות אמיר בושרי, זוכת פסטיבל עכו 1999.

קישורים חיצוניים
----------------

* יואב רועה, במיזם "אישים" לתיעוד היצירה הישראלית
* יואב רועה, במסד הנתונים הקולנועיים IMDb (באנגלית)
* יואב רועה, באתר "אידיבי", מאגר הידע העברי לקולנוע ישראלי ועולמי
* יואב רועה, באתר ספר הקולנוע הישראלי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007327671205171
* GND: 1062121538
* ISNI: 0000 0000 4418 8536
* VIAF: 53875104
* WorldCat (עם VIAF): 53875104

 |
**רמי וייץ** (נולד ב-11 במרץ 1953) הוא שדרן ספורט ישראלי המשדר בערוצי הספורט של צ'רלטון ובעבר בערוץ הספורט, מבכירי שדרני הספורט בישראל.

ביוגרפיה
--------

וייץ החל את דרכו ככתב במחלקת הספורט של ערוץ 1 ב-1975, וכעבור מספר שנים עבר למחלקת החדשות ושימש ככתב משפטי במבט לחדשות. ב-1987 חזר לשדר ספורט, ולאחר שיורם ארבל עזב את רשות השידור ב-1990 הפך יחד עם מאיר איינשטיין לאחד משני השדרים המובילים בערוץ. בתחילת שנות ה-90 של המאה ה-20 שידר את משחקי ליגת העל בכדורגל וליגת האלופות. בקיץ 1994 עבר וייץ לערוץ הספורט כמחליפו של יורם ארבל שעבר לערוץ 2. עם מעבר זכויות השידור של ליגת האלופות לערוץ הספורט הפך וייץ לשדר המזוהה עם המפעל לצד הפרשן שגיא כהן, כאשר השידור הזכור ביותר שלו היה הניצחון הדרמטי של מנצ'סטר יונייטד על באיירן מינכן בגמר ליגת האלופות 1999. בנוסף, שידר וייץ בערוץ הספורט: כדורגל ישראלי, ליגה אנגלית, ליגה ספרדית ואת מונדיאל 2002.

במקביל לעבודתו בערוץ הספורט, שידר וייץ כדורגל ישראלי במסגרת "הדקה ה-91" ברשת ולאחר מכן בטלעד, ואף המשיך לשדר עבור ערוץ 1 במונדיאל 1998, יורו 2000 ויורו 2004. וייץ אף שידר את מכבי תל אביב ביורוליג בשנים 2003–2005, שנתיים בהן זכתה באליפות אירופה.

בשנת 2003 עבר וייץ לשדר עבור ערוצי הספורט של צ'רלטון, אבל המשיך לשדר עבור ערוץ הספורט במשחקי ליגת האלופות ובהזדמנויות אחרות.

בזמן עבודתו בצ'רלטון, ידע וייץ רגע מביך כאשר דווח עליו ביולי 2012, כי הלך לישון במהלך משחק ששידר בשלהי חודש ינואר של אותה שנה, במסגרת הגביע הספרדי, בין אספניול ומיראנדס (אנ').

בסוף שנת 2009 השתתף בתפקיד אורח בטלנובלה האלופה כאיתן, מנהל התוכנית של זהבה אבוקסיס.

בשנת 2011 עזב רמי וייץ את ערוץ הספורט. באותה שנה, החל לשדר ביחד עם רון קופמן, משה פרימו ואחד הקולגות שלו, מאיר איינשטיין, בתוכנית רדיו יומית בתחום הספורט, אך עזב אותה לאחר תקופה קצרה. בסוף שנת 2013 התפטר מצ'רלטון לאחר מחלוקות. בקיץ 2014 וייץ חזר לערוץ ושימש שדרן במשחקי יורו 2016.

בשנת 2017 מונה וייץ לשדר הכדורגל הבכיר של תאגיד השידור כאן עם הקמתו, ולקראת מונדיאל 2018 מונה למנהל מבצע השידורים ולשדר הבכיר בטורניר, ושידר לראשונה את משחקי חצי הגמר והגמר, כשלצידו הפרשן מוטי איווניר.

וייץ ידוע בהקפדתו על הגיית שמותיהם של שחקנים באופן הנהוג במדינתם, על אף שספג ביקורת על כך במהלך השנים.

מתגורר במושב גבעת יערים. נכדו של איש קק"ל יוסף ויץ, ואחיינם של רענן ויץ ויחיעם ויץ.
בתו, מיכל וייץ, היא מפיקת סרטים תיעודיים. בשנת 2021 השתתף בסרט התיעודי שביימה בתו, קופסה כחולה, על חייו של יוסף ויץ.

קישורים חיצוניים
----------------

ויקישיתוף מדיה וקבצים בנושא **רמי וייץ** בוויקישיתוף
* רן לוי, רמי וייץ איים להתאבד, וברח, חדשות, 4 במרץ 1987
* אורן יוסיפוביץ‏, רמי וייץ בראיון: "לא אוהב תכניות שנוצרו בשביל ברברת", באתר וואלה!‏, 11 באפריל 2017
* שיר זיו, "כבר בכיתה ב' היה ברור לכולם שאגיע לתקשורת", באתר ישראל היום, 7 ביוני 2018
* אתר למנויים בלבד  אבנר בורוכוב, "סבא שלי, ממציא הטרנספר", באתר "ידיעות אחרונות", 9 ביולי 2021

הערות שוליים
------------

1. ↑  חמי אוזן‏, רמי וייץ: "אני השדר הכי טוב בארץ", באתר וואלה!‏, 30 ביוני 2010
2. ↑  רואי (איקו) עוזרי, לילה טוב: רמי וייץ הלך לישון באמצע משחק, באתר Xnet‏, 4 ביולי 2012
**וירג'יניה ריצ'מונד ריינולדס** (באנגלית:**Virginia Richmond Reynolds**‏; 1866–1903) הייתה אמנית אמריקאית שנודעה במיוחד בזכות מיניאטורות הדיוקן שלה. היא גם הייתה מורה בעלת השפעה בתחום.

ראשית חייה
----------

ריינולדס נולדה בשיקגו, ולמדה תחילה במכון לאמנות בשיקגו ולאחר מכן במינכן אצל קרל פון מאר. בזמן שהייתה במינכן התחתנה עם ולינגטון ג'ארארד ריינולדס שהיה גם הוא סטודנט לאמנות במינכן. בני הזוג עברו לפריז, שם וירג'יניה המשיכה את לימודיה אצל הצייר האמריקאי האימפרסיוניסטי צ'ארלס אוגוסטוס לסאר והחלה להציג את עבודותיה.

קריירה
------

וירג׳יניה ריינולדס, דיוק מינאטורי
דיוקנה המיניאטורי של נערה הולנדית בתערוכת איגוד האמנות האמריקאית בפריז משנת 1896 הייתה היצירה היחידה בתערוכה שצוירה על ידי אישה. הצלחת המיניאטורות שלה בתערוכת סלון דה שאן-דה-מארס בשנת 1898 הובילה לכך שנבחרה כשותפה באגודה הצרפתית לאמנות יפה. היא גם הקימה בית ספר משלה לציור מיניאטורות בפריז, שם כללו תלמידיה גם את לוסי מאי סטנטון, אדה נמויד קסטרטון וקורנליה אליס הילדברנדט. רוזינה קוקס בורדמן הושפעה גם היא מהסגנון שלה.

ריינולדס הייתה אחת החברות המייסדות של האגודה האמריקאית לציירי מיניאטורות בשנת 1899 וחזרה מדי פעם לשיקגו, שם היה לה סטודיו ולימדה את הקורס הראשון בציור מיניאטורי במכון לאמנות בשיקגו. היא מתה בגיל 37 כתוצאה מתסחיף במהלך חופשה עם משפחתה באגם בוויסקונסין. לאחר מותה, בעלה נשאר בשיקגו, לימד במכון לאמנות והמשיך את דרכו כצייר. הוא מת שם בשנת 1949.

טכניקת הציור המיניאטורות של ריינולד, וזו שהציגה לתלמידיה, כללה משיכות מכחול מקבילות חופשיות - "אקספרסיוניסטיות". דיוקנה של בסי מור היה אחד מתוך שלושה אותם הציגה בתערוכת העולמית ב־1900, פריז. נמצא באוסף מוזיאון המטרופוליטן לאמנות בניו יורק.

קישורים חיצוניים
----------------

ויקישיתוף מדיה וקבצים בנושא **וירג'יניה ריצ'מונד ריינולדס** בוויקישיתוף

הערות שוליים
------------

1. 1 2  Metropolitan Museum of Art (New York N.Y.), Carrie Rebora Barratt, Lori Zabar, **American Portrait Miniatures in the Metropolitan Museum of Art**, Metropolitan Museum of Art, 2010, ISBN 978-1-58839-357-9. (באנגלית)
2. ↑  "Women Miniature Painters Represented At The Paris Exhibition", news.google.com
3. ↑  Metropolitan Museum of Art (New York N.Y.), Carrie Rebora Barratt, Lori Zabar, **American Portrait Miniatures in the Metropolitan Museum of Art**, Metropolitan Museum of Art, 2010, ISBN 978-1-58839-357-9. (באנגלית)
**צ'יפ ריס** (באנגלית: **David Edward "Chip" Reese**;‏ 28 במרץ 1951 – 4 בדצמבר 2007) היה שחקן פוקר אמריקאי. בשנת 1991 נבחר להיכל התהילה של הפוקר.

ביוגרפיה
--------

ריס למד כלכלה בדארטמות' קולג', ושיחק בקבוצת הפוטבול. באותה התקופה שיחק פוקר נגד פרופסורים וסטודנטים אחרים. בסיום לימודיו התקבל לבית ספר למשפטים באוניברסיטת סטנפורד, אך החליט לוותר על הלימודים ולשחק פוקר בצורה מקצוענית.

ריס היה שותף לכתיבת פרק ה-Stud בספר "Super/System" של דויל ברונסון ב-1979. בספר מציין ברונסון שריס אחד משחקני הפוקר הצעירים הטובים ביותר בעולם, ושחקן ה-Stud הטוב ביותר שהוא שיחק נגדו.

קריירת פוקר
-----------

ב-1978 ריס זכה בצמיד אליפות העולם בפוקר הראשון שלו בטורניר Stud Split, בו הרוויח כ-19 אלף דולר. ב-1982 ניצח בטורניר לימיט Stud וזכה בכ-92 אלף דולר. ב-2006 ניצח בטורניר ה-50 אלף דולר H.O.R.S.E. שלימים נקרא אליפות שחקני הפוקר, וזכה בצמיד השלישי שלו ובכ-1.8 מיליון דולר.

ריס זכה בסך של כ-4 מיליון דולר מטורנירי פוקר, כשמתוכם כ-2.2 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 1978 | $1,000 Seven-Card Stud Split | $19,200 |
| 1982 | $5,000 Limit 7 Card Stud | $92,500 |
| 2006 | $50,000 H.O.R.S.E. World Championship | $1,784,640 |

הוקרה
-----

ב-1991 נבחר להיכל התהילה של הפוקר והיה לאדם החי הצעיר ביותר בהיכל התהילה.

ב-2007 נקבע טורניר ה-50 אלף דולר H.O.R.S.E. (ולימים שונה למשחקים מעורבים) באליפות העולם כאליפות שחקני הפוקר, ושמותיהם של הזוכים בטורניר החל מ-2006, השנה בה זכה ריס עצמו בטורניר, נחרטו על גביע מיוחד על שמו, ה-"Chip Reese Memorial Trophy".

קישורים חיצוניים
----------------

ויקישיתוף מדיה וקבצים בנושא **צ'יפ ריס** בוויקישיתוף

* צ'יפ ריס, באתר The Hendon Mob
* צ'יפ ריס, באתר אליפות העולם בפוקר
* צ'יפ ריס, באתר "Find a Grave" (באנגלית)

הערות שוליים
------------

1. ↑  Legends of Poker - David 'Chip' Reese, באתר PokerNews, ‏28 בפברואר 2006 (באנגלית)
2. ↑  מתוך ה-Super/System, עמודים 127–128
3. ↑  Poker player widely considered the best, באתר לוס אנג'לס טיימס, ‏6 בדצמבר 2007 (באנגלית)
4. ↑  WSOP honors Chip Reese, באתר PokerStrategy, ‏13 בדצמבר 2007 (באנגלית)
**יוסיף דאודה מוסא** (בצרפתית: **Yussif Daouda Moussa**; נולד ב-4 בספטמבר 1998) הוא כדורגלן ניז'רי-גנאי, המשחק בעמדת הקשר ביילבס.

קריירת מועדונים
---------------

מוסא התחיל את הקריירה שלו בקבוצת הכדורגל פוליס המקומית. ב-3 באפריל 2019, מוסא חתם ביילבס מליגת העל הפינית. 4 ימים לאחר מכן, ערך את הופעת הבכורה שלו בקבוצה בניצחון 0–2 נגד קוקולן פלובייקוט. ב-27 ביולי 2019, הבקיע את שער הבכורה שלו בניצחון 1–3 נגד היפק. מוסא שיחק ביילבס עונה אחת וזכה עמה בגביע בסיום העונה.

בינואר 2020, מוסא חתם בבני יהודה מליגת העל, אך כעבור זמן קצר נפצע ובני יהודה ויתרה על שירותיו עד לסיום העונה.. ב-23 ביוני 2020, מוסא חתם לארבע שנים בקבוצה ב-2 בספטמבר 2021 חתם בהפועל פתח תקווה.

בינואר 2022 חתם ביילבס מליגת העל הפינית.

קריירה בינלאומית
----------------

ב-13 באוגוסט 2017, מוסא ערך את הופעת הבכורה שלו בנבחרת ניז'ר בניצחון 1–2 נגד חוף השנהב. ב-19 בנובמבר 2019, מוסא הבקיע את שער הבכורה שלו בנבחרת בהפסד 2–6 למדגסקר במסגרת מוקדמות גביע אפריקה לאומות 2021.

תארים
-----

יילבס
* הגביע הפיני: 2019

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מאור רחמני, ‏"עשית לעצמך דין ונקטת בצעד קיצוני בחומרתו", באתר ONE‏, 7 בפברואר 2020
2. ↑  מאור רחמני, ‏קמפוס ומוסא חתמו לארבע שנים בבני יהודה, באתר ONE‏, 23 ביוני 2020
**יוסי שמריך** (נולד ב-23 בדצמבר 1980), ידוע בשם הבמה **טאבו פלוס** הוא ראפר ומוזיקאי ישראלי.

קריירה
------

בשנת 2004 השיק אלבום בכורה בשם "החיים עושים אנשים קשים, רוצה להרגיש?" בלייבל (שאינו קיים עוד) "אודיו קולאז'", חברת בת של NMC.

האלבום, שאת עטיפתו עיצב שמריך עצמו, הכיל שירי היפ הופ בעלי אופי אלטרנטיבי, עם עיבודים שחלשו על מגוון סגנונות ביניהם ג'אז, פאנק ורוק, וטקסטים שעסקו בין השאר בנושאים בעלי משמעות פילוסופית וקיומית.[דרוש מקור] בהפקת האלבום השתתפו מספר מפיקים, ביניהם די.ג'י קארס, נועם וואהל ושמריך עצמו.

בשנת 2007 לאחר שנה של עבודה משותפת עם ההרכב 51% (שמריך, צ'ה, אבי אשכנזי, אבי גולצמן, ג'וזף ושי פישמן) הוציאו 51% את אלבום הבכורה שלהם שנקרא "עוברים לגור לכם באוזן".

בשנת 2008 הוציא טאבו פלוס את אלבום הסולו השני שלו "מיתרים", אלבום קונספט שהופק מוזיקלית על ידי יוסי "ג'וזף" כהן. האלבום יצא כחלק מפרויקט הגמר של טאבו בלימודי עיצוב תקשורת חזותית ב-HIT מכון טכנולוגי חולון, הפרויקט כלל גם את עטיפת האלבום ואת הקליפ לשיר הנושא, קליפ המשלב כמה טכניקות אנימציה (רוטוסקופ ואנימציית סריגה). הקליפ הוצג בתערוכות עיצוב ואנימציה ובלוגים ברחבי העולם.

בשנת 2009 הוציא טאבו פלוס את הפרויקט "מילה מדוברת", אלבום שעסק בז'אנר הספוקן וורד, בו אירח אמנים שונים על ההפקות שלו (נועה פארן, נועם וואהל, אבי אשכנזי ואבי גולצמן). באותה שנה הוציא עם הרכב 51% את אלבומם השני "שירים מהבוידעם". ב-2011 המשיך הפרויקט בשם "מילה מדוברת 2.0".

ב-2010 הוציא עם הרכב 51% את אלבומם השלישי "זהו".

ב-2011 התארח באלבום "סנדוויץ' פועלים" של אורטגה בשיר "דף ריק".

טאבו עובד בסטודיו לעיצוב גרפי בבעלותו הנקרא: שיפט סטודיו | Shift Design Crew המתמחה באינטראקטיב, ברודקאסט, איור ופרינט.

דיסקוגרפיה
----------

### אלבומי סולו

* החיים עושים אנשים קשים, רוצה להרגיש? (2004)
* מיתרים (2008)
* עיצות מאיש זקן (2023)

### עם 51%

* עוברים לגור לכם באוזן (2007)
* שירים מהבוידעם (2009)
* זהו (2010)

### אלבומי אוסף

* מילה מדוברת (2009)
* מילה מדוברת 2.0 (2011)

קישורים חיצוניים
----------------

* טאבו פלוס, ברשת החברתית פייסבוק
* טאבו פלוס, ברשת החברתית אינסטגרם
* טאבו פלוס, סרטונים בערוץ יוטיוב
* טאבו פלוס, באתר iTunes
* טאבו פלוס, באתר Spotify
* טאבו פלוס, באתר בנדקמפ

* טאבו פלוס, באתר בנדקמפ

הערות שוליים
------------

1. ↑  רפי ברבירו, לילה, על המדף: 5 אלבומי היפ-הופ חדשים, באתר ynet, 10 ביוני 2004
2. ↑  מבוטא "חמישים ואחד אחוז"
3. ↑  51 אחוז - מביט גבוה, באתר וואלה!‏, 31 ביולי 2007
רבי **חנוך דב (העניך) פדווא** (ה'תרס"ח, 1908 - ט"ו באב ה'תש"ס, 2000) היה אב בית דין התאחדות קהילות החרדים בלונדון, ומחבר שו"ת "חשב האפוד".

ביוגרפיה
--------

פאדווא נולד בבוסק שבגליציה (כיום אוקראינה) לרב אליעזר זאב טויבער, חסיד בעלזא ואלעסק, ולטויבא בת הרב שמואל יוסף פאדווא, ונקרא על שם סביו האדמו"ר רבי חנוך דב העניך מאיר מאלעסק. 

כשהיה בן חמש פרצה מלחמת העולם הראשונה ומשפחתו היגרה לווינה, שם למד אצל הרב חיים פינטר מבוקאווסק. למד בישיבות צעהלים ומטרסדורף, ולאחר מכן בשטיבל של חסידי בעלזא בקרקוב. נסמך להוראה מהרב שמואל פירר אב בית דין קרוסנו.

היה נשוי לחנה גיטל, בתו של נפתלי גוטסמן, הגבאי של האדמו"ר רבי ישכר דב רוקח מבעלזא.

היה רב בית המדרש "שומרי הדת" בווינה, ובעת סיפוח אוסטריה על ידי הגרמנים נאסר על ידם וישב בבית הסוהר משך כשנה, עד ששוחרר בתנאי שיעזוב את המדינה, ועלה לארץ ישראל.

התיישב בירושלים והתקרב בין היתר לרב יוסף צבי דושינסקי, הרב דב בעריש וידנפלד והרב שמשון אהרן פולונסקי. הרב פאדווא התמנה למו"ץ בעדה החרדית ולרב בשכונות בתי ראנד, בתי ברוידא, ושכונת כנסת ישראל. היה חסיד בעלזא. רבי אהרן רוקח מבעלזא כיבדו ושלח אליו שאלות בהלכה. כשיסד הרב מטשעבין את ישיבת כוכב מיעקב בירושלים, קרא לרבי חנוך דב לכהן כראש ישיבה.

לאחר שנפטרה אשתו בח' בטבת תש"ד נשא את יהודית, נכדתו של הרב יוסף חיים זוננפלד. נפטרה ביום ז' שבט תשנ"ג.

בשנת תשט"ו מונה לאב בית דין התאחדות קהילות החרדים בלונדון, תפקיד שבו כיהן רבי חנוך דב עד לפטירתו.

חיבר שו"ת "חשב האפוד" (ג' חלקים), בהסכמתו של הרב מטשעבין.

נפטר בט"ו באב ה'תש"ס (16 באוגוסט 2000) ונטמן בהר המנוחות בירושלים.

מילדיו
------

* בריינא מאשא, אשת רבי שלום פרידמן, דיין בהתאחדות קהילות החרדים בלונדון
* הרב יוסף, ראש הדיינים ונשיא התאחדות קהילות החרדים בלונדון ורב בית המדרש "חשב האפוד" בעיר
* רבי משה חיים אפרים פאדווא, ממלא מקומו בתפקיד אב בית דין התאחדות קהילות החרדים בלונדון
* הרב יהושע העשיל, דיין ומורה צדק במנצ'סטר

ספריו
-----

* **"חשב האפוד"** חלק א', באתר היברו בוקס
* **"חשב האפוד"** חלק ב'-ג', באתר היברו בוקס

תלמידיו הבולטים
---------------

* הרב אברהם יונה שוורץ רבה של וינה.

קישורים חיצוניים
----------------

* חנוך דוב פדווא (1908-2000), דף שער בספרייה הלאומית

הערות שוליים
------------

1. ↑  "דאס אידישע ווארט" תשרי תשס״א, באתר היברו בוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298062505171
* ISNI: 0000 0003 6975 6570
* LCCN: no2012065366
* VIAF: 244349453
* WorldCat: lccn-no2012065366

 |
**אילן נוב** (נולד ב-16 בפברואר 1954) הוא תסריטאי, יוצר ושחקן ישראלי.

ביוגרפיה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### קריירה

כתב את "שברי אופק: קטע מהסרט הגדול" (ספריית בית אל, תשנ"ד), ספר המתאר את התלבטויותיו של אמוץ, מוזיקאי חוזר בתשובה, וחייו בעולם החילוני והדתי. במהלך הספר שומע הגיבור מתוך ווקמן קולות של התבוננות ותובנות מהחיים. התובנות הללו נכתבו בהשראת הרב יצחק גינזבורג. כמו כן, כתב מאמר לספר של אשתו: "כנפי רוח: פרקים בזהות, יצירה ויחסי גוף-נפש-רוח" (סיהרא, תשס"ד), ספר העוסק בשאלות הנוגעות ביצירה הדתית ובגבולותיה, תוך התבוננות בהיבטים הקשורים לחסידות.

שיחק בסרטי הסטודנטים "טופו" ו"אל הציפור" (שעליו זכה בפרס שחקן השנה בשנת 1997 מטעם המכון הישראלי לקולנוע). בנוסף, העלה על בימות שונות מחזה-קריאה המבוסס על "שברי אופק", והופיע בהזדמנויות שונות אחרות. ב-2006 שיחק בסדרת הדרמה החרדית "העיתון", בבימויו של יהודה גרובייס. ב-2015 שיחק בסרט הטלוויזיה "ההפך" ששודר בערוץ הראשון.

נוב מלמד ולימד חסידות ארצישראלית, מחשבת תקשורת, יצירה ותסריטאות במוסדות שונים המשתייכים לזרם הציונות הדתית, כגון מעלה, ישיבת כפר הרואה, מכון שובה, ישיבת אמי"ת נחשון ועוד. כמו כן לימד את תורתו של א.ד. גורדון במכינת מיתרים-לכיש, מכינה קדם צבאית מעורבת הממוקמת בקיבוץ בית גוברין ובנוסף לימד את מגמת תקשורת באולפנת נוה דקלים השוכנת בניצן.

באפריל 2022, שיחק בסרט רשב"י - עיבוד קולנועי לסיפורו של שמעון בר יוחאי מאת יהודה גרובייס, לצד מוריס כהן, רותם זיסמן-כהן, דניאל גד, גולן אזולאי, ישי לפידות, דניאל אהביאל ושוקי סלומון.

### חיים אישיים

היה נשוי לדבורה, עד 2013 התגורר בבת עין, ב-2013 עבר לאמירים. בנו הוא הזמר פורת נוב.

קישורים חיצוניים
----------------

* אילן נוב, ברשת החברתית פייסבוק
* אילן נוב, במיזם "אישים" לתיעוד היצירה הישראלית
* אילן נוב, במסד הנתונים הקולנועיים IMDb (באנגלית)
* אילן נוב, ‏דמדומי האלים ואפוקליפסה עכשיו, באתר כיפה, 28/03/2003
* תיבת נח (מארכיון האינטרנט) סרטון פנטומימה מתוך הסדרה "אתנ"ךתא" על פי הנחייתו של אילן נוב. בסוף הסרטון קטע קצר ובו אילן מדבר עם בנו.
* על מחאת האוהלים בתאריך 11 באוקטוב-4, 2013, בארכיון האינטרנט – מאמר של אילן נוב באתר "ויהי אור"

הערות שוליים
------------

1. ↑  טופו, באתר מעלה
2. ↑  אל הציפור, באתר במעלה
הרב **אברהם מנחם מנדל הלוי שטינברג** (א' באדר ה'תר"ז, פברואר 1847 – א' בסיוון ה'תרפ"ח, מאי 1928), היה רבה של ברודי.

ביוגרפיה
--------

נולד בראש חודש אדר ה'תר"ז (פברואר 1847) בעיר סרט שבבוקובינה, לרב מאיר בן רבי שמעיה מסרט, ולפעריל לבית רוטנברג.

היה חסיד של האדמו"ר רבי אברהם יעקב מסדיגורה.

בשנת תרכ"ט (1869) התמנה לרב בעיר סניאטין. בשנת תרס"ד (1904) נבחר לכהן כרבה של ברודי, אך נכנס לתפקידו רק בשנת תרס"ז (1907) בעקבות התנגדות בקהילה. הקים שם ישיבה.

הופנו אליו אלפי שאלות מפולין ומחוצה לה.

בפרוץ מלחמת העולם הראשונה נמלט לווינה. באותו זמן היו עמו 29 ספרים בכתב יד, ובהם אלפי שאלות ותשובות, וכן חיבור על ספר יראים. הוא הפקיד את כתבי היד עם חפצי ערך בכספת פראגר בנק בברודי. כשנכבשה העיר על ידי הרוסים[דרושה הבהרה] והבנק הולאם, נלקחו הכתבים לסנט פטרבורג בחשד שיש בהם חומר מרדני. לאחר השתדלויות רבות הגיעו הכתבים בשנת ה'תרע"ז (1917) במטוס מיוחד מפטרבורג לווינה. רק כרך אחד של השו"ת הודפס בחייו, כשנה לפני פטירתו. כמעט כל הכתבים האחרים אבדו במלחמת העולם השנייה פרט לשלושה כרכים של תשובות וחידושים שנפדו בממון על ידי נכדו משה וחלק גדול מהם יצא לאור.

הרב נמנה עם מייסדי תנועת אגודת ישראל והיה חבר מועצת גדולי התורה.

נפטר בר"ח סיון תרפ"ח (מאי 1928) בברודי.

משפחתו
------

נשא לאשה את מרת טעמא בתו של הרב דוד אגדשטיין מיאסי, ונולדו להם ארבעה בנים וארבע בנות. אשתו נפטרה בשנת תרמ"ח (1888). אחריה נשא לאשה את מרת אטל בת אייזיק שטרנהאל מקולומיאה, ממנה נולד בן זקוניו.

בנו הרב שמעיה שטיינברג כיהן כרב בהאליץ' ובפרמישלן. בניו של הרב שמעיה היו הרב משה שטיינברג (1903 - 1987), שמילא את מקום סבו ברבנות ברודי ולאחר השואה רב בניו יורק ואב בית הדין של הסתדרות הרבנים דאמריקה, הרב יצחק שטיינברג, רב בהאליץ', בירוסלב ובבריסל ואב"ד תל אביב והרב מאיר שטינברג, רב בצ'ורטקוב ובלונדון. 

נינו היה הרב משה שטינברג, רבה של קריית ים ובן נינו הוא הרב פרופ' אברהם שטיינברג.

חיבוריו
-------

* ספר **קדושת שביעית**, לחיזוק שנת השבתון. יצא לאור על ידי ר' אברהם אביש מרדכי הלוי אייזן עם הערותיו, ירושלים תרס"ט (1909), י"ג דפים. נדפס גם בתוך הספר פאת השולחן עם בית הרידב"ז.
* שו"ת **מחזה אברהם**. חלק א' - "אורח חיים", בראדי תרפ"ז (1927), קנ"ה סימנים. בראש הספר איגרת יוחסין שערך נכדו ר' דוד ב"ר חיים. בשנת תשל"ב (1972) הוציא נכדו מהדורת צילום חדשה עם תיקונים והוספות. חלק ב', על ד' חלקי שו"ע, יצא לאור על ידי נכדו ר' משה, ניו-יורק תשכ"ד (1964), עם הערות מהנכד. חלק ג', על ד' חלקי שו"ע, יצא לאור על ידי נכדו האמור ובסיוע הרב שלמה בן ציון הרבסט, ניו-יורק תשמ"ח (1988).

לקריאה נוספת
------------

* אהרן סורסקי, **מרביצי תורה מעולם החסידות**, חלק ג, בני ברק, תשמ"ז, עמ' קנ-קסו.

קישורים חיצוניים
----------------

* בן-ציון אייזנשטט, שטיינבערג, הרב אברהם מענדיל, **דור רבניו וסופריו**, תרנ"ה-תרס"ה, חלק ו, עמוד 69, באתר היברובוקס
* אברהם מנחם מנדל בן מאיר שטינברג (1847-1928), דף שער בספרייה הלאומית

הערות שוליים
------------

1. ↑  אנציקלופדיה לחכמי גליציה, כרך ה, ע' שטינברג, ר' אברהם מנחם מנדל, עמ' 168 – 171 רשימה של שאלות שהופנו אליו מחוץ לגליציה, וכן רשימה של מחברים שהשיבו תשובות אליו
2. ↑  מאיר וונדר, **אנציקלופדיה לחכמי גליציה, חלק ה**, ירושלים: המכון להנצחת יהדות גליציה, תשנ"ז, עמ' 182-184

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310636705171
* LCCN: nr96004981
* VIAF: 97403653
* WorldCat: lccn-nr96004981

 |
אנדרטת חטיבת הנגב היא נקודת ההתחלה של הקטע הראשון בשביל
גשר הצינורות בטיילת באר שבע
פארק נחל באר שבע
רוכבי אופני הרים בקטע 2 של השביל
סימון שבילים בקטע 1 של השביל
**שביל סובב באר שבע** הוא שביל טיול מסומן באורך של כ-42 ק"מ, המקיף את העיר באר שבע.

היסטוריה
--------

ההצעה לסימון השביל הועלתה בשנת 2008 על ידי יוני ויעקב מידבידובסקי, תלמידי תיכון מבאר שבע וחניכים בחוגי הסיירות של החברה להגנת הטבע. בזמן שביתת התיכונים שהתקיימה באותה שנה יזמו השניים יזמו טיול מסביב לעיר באר שבע. שחזרו מהטיול והיו נרגשים מיופיו של המסלול הועלה רעיון כי לשביל כזה יכול להיות ערך בשמירה על שטחים פתוחים ובמאבקים סביבתיים עתידיים. השביל נחנך בסוף חודש מרץ 2012, לאחר שבהקמתו נטלו חלק קרן קיימת לישראל, רשות הטבע והגנים, רשות ניקוז ונחלים שקמה בשור, רשות העתיקות ועיריית באר שבע.

באוקטובר 2012 זכה "שביל סובב באר-שבע" במקום השלישי בפרס הסביבתי של איגוד המטיילים האירופי לשנת 2012, בזכות המודל החברתי שהוביל להקמתו: פיתוח עירוני מוצלח בשיתוף נוער, גופי סביבה ועירייה - הזכייה התבססה על חוברת שביל טיול ככלי תכנוני שנכתבה על ידי אדר' גל הרט.

מהלך השביל
----------

השביל מבוסס ברובו על שבילים קיימים, ואלה מסומנים בסימון השבילים המקורי המשנה את צבעו מקטע לקטע. השביל חולק לחמישה קטעים באורך של 5 עד 10 ק"מ כל אחד, והוא מתחיל באנדרטת חטיבת הנגב מצפון-מזרח לעיר, ומתקדם נגד כיוון השעון:

* קטע 1 (10 ק"מ) (סמ"ש שחור, נכון ל-2023) - אנדרטת חטיבת הנגב - נחל כתף - כתף באר שבע - גבעת המאגורות - תחנת הדלק בכניסה הצפונית לעיר.
* קטע 2 (7 ק"מ) (סמ"ש שחור/לא מסומן ברובו) - תחנת הדלק בכניסה הצפונית לעיר - נחל כובשים - כביש 25.
* קטע 3 (5 ק"מ) (סמ"ש אדום) - כביש 25 - פארק באר שבע - גישה ל"שביל האתרים הטורקיים" ואל הגן הזואולוגי של באר שבע - כביש 2357.
* קטע 4 (8 ק"מ) (לא מסומן) - כביש 2357 - נחל באר שבע - באר לאה - טיילת באר שבע - גשר הצינורות - באר אברהם.
* קטע 5 (9 ק"מ) (סמ"ש ירוק) - באר אברהם - פארק נחל באר שבע וגשר הרכבת הטורקי - גישה למצפה בית אשל - פניה צפונה למרגלות תל באר שבע, אנדרטת חטיבת הנגב.

לאורך השביל מספר נקודות תצפית אל העיר וסביבתה, והוא מעניק הזדמנות טובה לצפות בצומח האופייני לנגב הצפוני, ובכלל זה באירוס השחום הנדיר. שיא הגובה של השביל הוא 413 מטר מעל גובה פני הים, והנקודה הנמוכה ביותר בגובה 210 מטר.

עם המראות הנגלים לאורך השביל בית ארבעת המרחבים, מאגורות, סכרים, שרידי טרסות וחווה חקלאית ביזנטיים, נופי בתרונות, לימנים ושיחים.

לקריאה נוספת
------------

* שביל סובב באר שבע, אשכול הוצאה לאור (2009). דאנאקוד 800-32013
* המדריך האדום לשבילים ארוכים בישראל, יעקב סער ויגיל הנקין, אשכול הוצאה לאור (2012). דאנאקוד 101–1141
* שביל טיול ומרחבו ככלי תכנוני, אדר' גל הרט, החברה להגנת הטבע (2011)

קישורים חיצוניים
----------------

* גל הרט, טבע הדברים, שביל סובב באר שבע: אתם באים לסיבוב?, באתר ynet, 27 במרץ 2012

הערות שוליים
------------

1. ↑  שביל סובב באר שבע זכה במקום השלישי בתחרות אירופאית
2. ↑  עדי וולפסון, הביאו כבוד לנגב ולארץ: פרס אירופי ירוק לבאר שבע, ynet‏, 7 באוקטובר 2012
**ספר הלמות** הוא ספר שמיוחס לארכימדס על ידי ת'אבת אבן קורה. הספר מכיל 15 טענות על מעגלים. טענה 8 בספר מכילה את שיטת ארכימדס לחלק זווית לשלושה חלקים שווים בעזרת סרגל, מחוגה ו-neusis construction (אנ').

צורות גאומטריות חדשות
---------------------

ספר הלמות מציג מספר צורות גאומטריות חדשות.

### ארבלוס

הארבלוס הוא האזור המוצל (באפור).
ארכימדס הציג לראשונה את הארבלוס בטענה 4 בספר שלו:

> 
> אם AB הוא הקוטר של חצי מעגל ו-N כל נקודה על AB ,כך ששני חצאי מעגלים הנבנים כך שקטריהם הם AN ו-BN בהתאמה, מוכלים בחצי המעגל הגדול, הצורה שתחומה בין ההיקפים של שלושת חצאי המעגלים האלה היא "מה שארכימדס קרא לו αρβηλος"; וארכימדס מוכיח ששטחה שווה לשטח של המעגל הנבנה על PN כקוטר, כאשר PN מאונך ל-AB ופוגש את חצי המעגל המקורי ב-P.
> 
> 
> 
> 

בצורה נעשה שימוש בטענות 4 עד 8. בטענה 5, ארכימדס מציג את המעגלים התאומים של ארכימדס, ובטענה 6, הוא עושה שימוש במה שנקרא לאחר מכן שרשרת פאפוס, שהוצגה לאחר מכן בשנית על ידי פאפוס מאלכסנדריה.

### סאלינון

הסלינון הוא האזור הכחול.
ארכימדס הציג לראשונה את הסלינון בטענה 14 בספר שלו:

> 
> יהי ACB חצי מעגל על AB כקוטר, ויהיו AD,BE קטעים כך שאורכם הנמדד מנקודות A ו-B בהתאמה שווה. על AD ו-BE נבנה חצאי מעגלים הפונים אל C, ועל DE כקוטר חצי מעגל בצד הנגדי. נניח שהאנך ל-AB דרך O, מרכז חצי המעגל הראשון, פוגש את חצאי המעגלים המנוגדים בנקודות C ו-F בהתאמה. אז השטח של הצורה התחומה על ידי כל היקפי חצאי המעגלים שווה לשטח של המעגל הנבנה על CF כקוטר.
> 
> 
> 
> 

ארכימדס הוכיח שהסלינון והמעגל שווים בשטחם.

קישורים חיצוניים
----------------

* Book of Lemmas

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1868783
* BnF: cb12242218q (data)
* GND: 4504427-2
* LCCN: no2014000252
* NLA: 35850348
* VcBA: 492/26825
* VIAF: 182219653
* WorldCat (עם VIAF): 182219653

 |